# Rachel Bilson

Rachel Sarah Bilson (Los Àngeles, Califòrnia; 25 d'agost de 1981) és una actriu estadounidenca. Després d'interpretar personatges de teatre a Bye Bye Birdie, Once Upon A Mattress i The Crucible, Rachel va passar a interpretar papers a sèries de televisió. Amb The O. C. va assolir la fama i també va participar en 8 Simple Rules, Buffy The Vampire Slayer i Chuck. Posteriorment, ha fet el salt al cinema, apareixent en pel·lícules com The Last Kiss i Jumper.

## Biografia

Bilson va néixer a Los Àngeles (Califòrnia), filla de Janice, terapeuta sexual, i de Danny Bilson, escriptor, director i productor. El pare de Rachel és jueu asquenazita i la seua mare, nascuda a Filadèlfia, té ascendència italiana. El pare de Rachel procedeix d'una família amb negocis en el món de l'espectacle; el seu besavi, George Bilson (nascut a Leeds, Yorkshire, Regne Unit), era el director del departament de tràilers de RKO Pictures, mentre que la seua besàvia de Brooklyn, Hattie Bilson, era guionista. Té un germà gran i dues germanes menors, fruit del divorci dels seus pares durant la seua infància. Rachel va viure una època autodestructiva i rebel durant la seua adolescència, involucrant-se en un accident de cotxe als 16 anys que la va deixar amb una cicatriu i problemes de salut.

## Carrera professional

Va començar a prestar la seua imatge en campanyes publicitàries i en 2003 va fer el seu debut a la televisió. En agost de 2003, va aparèixer per primera vegada com a Summer Roberts a The O. C. El seu èxit en The O. C. li va valdre diversos premis, incloent-hi els del Teen Choice Awards de 2005. El seu debut al cinema va ser el 2006 a la pel·lícula The Last Kiss, i més tard va aparéixer a Jumper, una pel·lícula d'acció que va obtenir un notable èxit de taquilla el 2008.

## Vida personal

Ha mantingut relacions amb companys de feina com Adam Brody i Hayden Christensen. Amb aquest últim va tenir una filla el 2014 i es van separar el 2017 després de deu anys junts. També ha destacat com a model fotogràfica i creadora de moda per a DKNY amb la col·lecció Edie Rose. Actualment viu a Los Àngeles amb la seua filla.

## Filmografia
### Cinema

| Any | Títol | Paper | Notes |
| 2003 | Unbroken | Rachel | Curtmetratge |
| 2006 | The Last Kiss | Kim | Nominada al Teen Choice Award per Choice Movie Breakout – Femella |
| 2008 | Jumper | Millie Harris | Teen Choice Award per Choice Movie Actress – Drama/Aventura |
| 2014 | American Heist | Testimoni | Cameo |

### Televisió

| Any | Títol | Paper | Notes |
| 2003–2007 | The O. C. | Summer Roberts | |
| 2011–2015 | Hart of Dixie | Zoe Hart | Paper principal |
| 2018 | Take Two | Sam Swift | Paper principal, 13 episodis |

## Referències

* 1 2 «Rachel Bilson | Actress, Producer» (en anglès americà). [Consulta: 1r febrer 2024].
* ↑ «Bio Rachel Bilson».
* ↑ «Who is Rachel Bilson? Everything You Need to Know» (en anglès americà). [Consulta: 2 gener 2024].
* ↑ Mirror.co.uk. «Rachel Bilson on the car crash that changed her life» (en anglès), 15-02-2008. [Consulta: 2 gener 2024].
* ↑ Nast, Condé. «¿Dónde está Rachel Bilson (o Summer Roberts en 'The O.C')?» (en espanyol europeu), 26-08-2016. [Consulta: 2 gener 2024].
* ↑ «Así ha cambiado Rachel Bilson, de talento precoz en la televisión al triunfo en 'The OC'» (en castellà), 10-05-2022. [Consulta: 2 gener 2024].
* ↑ «Rachel Bilson's Dating History: From Adam Brody to Bill Hader» (en anglès). [Consulta: 2 gener 2024].
* ↑ «Rachel Bilson diseñará para DKNY» (en castellà), 18-03-2008. [Consulta: 2 gener 2024].
* ↑ Bullen, Codie. «Rachel Bilson reveals she suffered multiple miscarriages», 25-10-2023. [Consulta: 2 gener 2024].
* ↑ «Rachel Bilson Shares How She and Ex Hayden Christensen Chose Daughter Briar Rose's Name», 23-08-2022. [Consulta: 2 gener 2024].